ลบรอยจูบเองที่บ้าน เร่งการรักษา ปกปิดรอยจูบ
การวางถุงน้ำแข็งบนรอยจูบจะช่วยลดการบวมของรอยได้ ซึ่งจะทำให้รอยจางลง และน้ำแข็งก็จะช่วยลดอาการเจ็บตรงรอยได้อีกด้วย  ห่อถุงน้ำแข็งด้วยผ้าสะอาดเพื่อไม่ให้คุณถูกน้ำแข็งกัด คุณยังสามารถใช้ช้อนเย็นๆ ประคบรอยจูบได้ด้วย แต่ระวังอย่าถูมันกับผิวคุณล่ะ  คุณยังสามารถใช้ถุงใส่ผักแช่แข็ง เช่น ถั่ว หรือถ้วยโฟมใส่น้ำแช่แข็งได้ หากคุณไม่มีถุงน้ำแข็ง ประคบน้ำแข็งตรงรอยจูบเป็นเวลาประมาณ 20 นาทีต่อครั้ง ทิ้งช่วงสักหนึ่งชั่วโมงหรือสองชั่วโมงก่อนจะประคบอีกครั้ง ประคบน้ำแข็งประมาณสองถึงสามครั้งต่อวัน คุณอาจจะประคบแค่วันเดียวหรือติดต่อกันนานสองวันก็ได้ หลังจากประคบรอยจูบด้วยน้ำแข็งได้สองถึงสามวันแล้ว คุณก็สามารถใช้ความร้อนกับรอยจูบได้ การรักษาด้วยความร้อนจะเป็นการช่วยขยายหลอดเลือดและเพิ่มการไหลเวียนของเลือด ซึ่งจะช่วยเสริมการรักษารอย  ใช้แผ่นประคบร้อนหรือผ้าชุบน้ำอุ่น  ประคบร้อนเป็นเวลาประมาณ 20 นาทีต่อครั้ง  สองถึงสามครั้งต่อวัน เว้นระยะแต่ละครั้งให้ผิวได้กลับสู่อุณหภูมิปกติหลังการประคบ ไม่เช่นนั้นผิวของคุณอาจจะไหม้ได้ ว่านหางจระเข้เป็นมอยส์เจอไรเซอร์จากธรรมชาติ มันจะช่วยเสริมการรักษารอยจูบ ทาเจลจากว่านหางจระเข้ที่รอยจูบ ทิ้งไว้สัก 10 นาที แล้วจึงเช็ดออกด้วยกระดาษทิชชู ทำวันละสองครั้งจนกว่ารอยจูบจะหายไป การประคบเปลือกกล้วยด้านในกับรอยจูบจะช่วยทำให้ผิวเย็นลง ซึ่งอาจจะช่วยลดขนาดของรอยจูบได้ ปอกเปลือกกล้วยและประคบเปลือกด้านในกับรอยจูบ ประคบไว้ประมาณ 30 นาที แล้วจึงเช็ดคราบจากเปลือกกล้วยออกด้วยกระดาษทิชชูหรือผ้าชุบน้ำ การขาดวิตามินเคและซีอาจจะทำให้รอยช้ำกว่าเดิม คุณควรจะคิดถึงการซื้ออาหารเสริมวิตามินซี และเค หรือกินอาหารที่มีวิตามินซีและเคมากขึ้น  ตัวอย่างอาหารที่มีวิตามินเคสูง คือ ผักเคล ผักโขม บร็อคโคลี่ ตับ และไข่  อาหารที่เป็นแหล่งรวมวิตามินซี คือ สตรอว์เบอร์รี่ ราสเบอร์รี่ บลูเบอร์รี่ มันเทศ และพริกแดง  จะเป็นการง่ายกว่าหากคุณเพิ่มปริมาณอาหารแทนการเปลี่ยนไปกินอาหารเสริม แต่คุณก็สามารถปรึกษาแพทย์เรื่องอาหารเสริมได้ คุณยังสามารถปรึกษาพ่อแม่เรื่องอาหารเสริมได้อีกด้วย หากคุณไม่อยากจะอธิบายเหตุผลล่ะก็ คุณก็สามารถพูดประมาณว่า "วันนี้มีเรียนเกี่ยวกับความสำคัญของวิตามิน และผมก็คิดว่าผมควรจะกินวิตามินเสริมบ้าง" . หากคุณสูบบุหรี่หรือใช้ยาสูบชนิดอื่นอยู่ล่ะก็ ให้หยุดสูบช่วงที่คุณมีรอยจูบ การสูบบุหรี่จะทำให้เลือดไปเลี้ยงส่วนต่างๆ ลดลง และจะทำให้รอยจูบหายช้าลงตามไปด้วย  ปรึกษาแพทย์หากคุณต้องการจะเลิกสูบบุหรี่ แพทย์จะมียาและแผนการเลิกบุหรี่ที่จะช่วยให้คุณเลิกสูบได้ง่ายขึ้น หากคุณยังไม่บรรลุนิติภาวะ การสูบบุหรี่ก็ถือเป็นความคิดที่ไม่ดีมากๆ ร่างกายของคุณอยู่ในช่วงพัฒนา และการสูบบุหรี่ก็จะเป็นการรบกวนกระบวนการนั้น คุณควรปรึกษาพ่อแม่หากคุณเริ่มสูบบุหรี่ อธิบายให้พวกเขาเข้าใจว่าคุณอยากจะมีสุขภาพที่ดีขึ้น และต้องการจะเลิกสูบ แม้ว่าคุณอาจจะต้องเจอกับปัญหาบ้าง แต่ผลจากการเลิกสูบก็จะช่วยให้สุขภาพของคุณดีขึ้นมาก หลีกเลี่ยงการนวดบริเวณรอยจูบ แม้ว่าคุณอาจจะอยากลองนวดดูก็ตาม ผลที่ตามมาอาจจะแย่ลง คุณอาจจะทำให้ผิวช้ำ และรอยก็จะยิ่งชัดขึ้น คุณควรหลีกเลี่ยงการระบายเลือดออกจากรอยด้วยเข็มเช่นกัน วิธีนี้อาจจะทำให้มีแผลมากขึ้น และยังเจ็บมากอีกด้วย แม้ว่าการรักษาบางอย่างอาจจะช่วยเร่งให้รอยจูบหายเร็วขึ้น และช่วยทำให้รอยจางลงได้ แต่มันก็ยังต้องใช้เวลาในการรักษา หากการประทับรอยจูบเป็นสิ่งที่เกิดขึ้นเป็นปกติเวลาที่คุณเล้าโลม คุณก็ควรคุยกับคนรักให้เปลี่ยนไปจูบบริเวณอื่นที่มองไม่เห็นหรือบริเวณที่ไม่มีรอยจูบอยู่แทน รอยจูบ รอยฟกช้ำ หรือภาวะเลือดออกในเนื้อเยื่อ เป็นอาการบาดเจ็บอย่างหนึ่ง คุณจึงควรปล่อยให้บริเวณเหล่านั้นได้ฟื้นตัว เช่นเดียวกับเวลาที่คุณทำกับรอยฟกช้ำตามปกติ วิธีนี้จะช่วยปกปิดรอยจูบได้ตลอดทั้งวัน สวมเสื้อคอเต่าที่ปิดคอได้มิด หรือจับปกเสื้อของเสื้อเชิ้ตตั้งขึ้น  เสื้อคอเต่าอาจเป็นตัวเลือกที่ดีกว่า เพราะปกเสื้อเชิ้ตอาจจะไม่สามารถปิดรอยจูบได้สนิท ผู้คนอาจจะสงสัยได้ ถ้าคุณสวมเสื้อที่ปิดคอตัวเองติดต่อกันหลายวัน ใช้วิธีสวมเสื้อปกปิดสักหนึ่งหรือสองวัน แล้วจึงค่อยเปลี่ยนไปใช้วิธีอื่น วิธีนี้เป็นการปกปิดรอยจูบแบบน่ารัก และยังเป็นการเพิ่มสีสันให้กับชุดของคุณอีกด้วย ทั้งผ้าพันคอแบบพัน ผ้าพันคอแบบผูก รวมถึงเครื่องประดับติดเพชรพลอย อย่างสร้อยคอ ก็สามารถช่วยปกปิดรอยจูบได้ชั่วคราวเช่นกัน เช่นเดียวกับการปกปิดรอยจูบด้วยเสื้อผ้า ผู้คนอาจจะสงสัยหากคุณใช้วิธีนี้ติดต่อกันนานเกินไป ให้ลองเปลี่ยนไปใช้เครื่องประดับหลายๆ แบบ และเปลี่ยนไปใช้วิธีอื่นหลังจากผ่านไปหนึ่งหรือสองวันแล้ว หากคุณมีผมยาว คุณก็จะสามารถใช้ผมปิดบริเวณคอได้ วิธีนี้อาจจะใช้ไม่ได้ผลดีนักสำหรับการปกปิดตลอดทั้งวัน แต่คุณก็สามารถใช้ได้หากต้องการปกปิดรอยจูบชั่วคราว ตัวอย่างเช่น คุณอาจจะต้องซ่อนรอยจูบจากพ่อแม่ เมื่อพวกเขาเข้ามาในห้องอย่างไม่ให้ทันตั้งตัว คุณก็สามารถปัดผมให้ปิดรอยจูบได้ ปกติแล้วรอยจูบจะมีสีม่วง คอนซีลเลอร์สีเขียวจะช่วยปรับโทนสีให้รอยจูบจางลงได้  ทาคอนซีลเลอร์ที่รอยจูบ อย่ากลัวที่จะทาเยอะ ยิ่งเยอะเท่าไร ก็สามารถปกปิดรอยจูบได้เนียนขึ้นเท่านั้น ใช้คอนซีลเลอร์ที่เข้ากับสีผิวของคุณ ลงคอนซีลเลอร์สีนี้ทับคอนซีลเลอร์สีเขียวด้วยแปรงแต่งหน้า ค่อยๆ แต้มบริเวณรอบๆ คอนซีลเลอร์ด้วยฟองน้ำแต่งหน้า จนกว่ามันจะจางจนเนียนไปกับสีผิวของคุณ และมองไม่เห็นเมื่อลองส่องกระจกดู รอยจูบมักจะเปลี่ยนเป็นสีเหลืองหรือเขียวเมื่อเริ่มดีขึ้น เมื่อผิวฟื้นตัวจนถึงจุดนี้ ให้เปลี่ยนไปใช้คอนซีลเลอร์สีชมพูจางๆ แทน วิธีนี้จะช่วยปกปิดรอยจูบได้ดีขึ้น ลงคอนซีลเลอร์ด้วยวิธีเดียวกับที่คุณลงคอนซีลเลอร์สีเขียว
ประคบรอยด้วยน้ำแข็ง. ใช้ความร้อนลบรอยจูบ. ทาว่านหางจระเข้ที่รอยจูบ. ประคบรอยจูบด้วยเปลือกกล้วย. ทานวิตามินซีและเค. หยุดสูบบุหรี่ หลีกเลี่ยงการนวดตัวและการเจาะระบายเลือด. ปล่อยให้บริเวณที่มีรอยจูบได้ฟื้นตัว. สวมเสื้อคอเต่าหรือเสื้อเชิ้ตมีปก. ปิดรอยจูบด้วยเครื่องประดับ. ใช้ผมปกปิดรอยจูบ. ใช้คอนซีลเลอร์สีเขียวปิดรอยจูบ. ปกปิดด้วยคอนซีลเลอร์สีชมพูเมื่อรอยจูบเปลี่ยนสี.
https://www.wikihow.com/Remove-a-Hickey https://www.wikihow.com/Remove-a-Hickey https://www.wikihow.com/Remove-a-Hickey
Using Home Remedies Speeding Healing Covering Up the Hickey